<classify> RAIS Dk John Magufuli amesema serikali imejipanga mwaka huu, kuhakikisha uchaguzi mkuu wa Oktoba wa Rais, wabunge na madiwani unakuwa huru na wa amani na kuahidi kualika nchi za nje kuja nchini, kuangalia uchaguzi huo wakati utakapofika.Sambamba na kuzungumzia uchaguzi, ameweka wazi vipaumbele vya serikali yake mwaka huu, ambapo miongoni mwake ni kudumisha na kulinda muungano na amani.Dk Magufuli alisema hayo wakati alipozungumza na jumuiya ya mabalozi, wakuu wa taasisi na mashirika ya kimataifa waliopo nchini Ikulu, Dar es Salaam jana katika sherehe ya kuukarishisha mwaka mpya.Alisema: Mwaka huu 2020 ni mwaka wa uchaguzi mkuu, serikali yangu imejipanga kuhakikisha uchaguzi unakuwa wa amani na huru na muda ukifika tutakaribisha nchi zenu zije kuangalia.Akizungumzia vipaumbele vya Serikali ya Awamu ya Tano, Dk Magufuli alisema ni pamoja na kudumisha amani, kuulinda muungano, kuimarisha akiba ya kigeni, kukuza mapato, kukuza biashara kwa wawekezaji wa ndani na nje wanaokuja kuwekeza nchini. Katika kutimiza vipaumbele vya serikali yake, amewaomba mabozi wawashawishi wafanyabiashara wan chi zao kuja kuwekeza nchini.Akizungumzia malalamiko ya mabalozi kuhusiana na tax refund alisema:Serikali inafahamu changamoto hiyo na niwaambie inatokana na wadau kutokuwa waadilifu na waaminifu lakini tunafanyia kazi...naiagiza Mamlaka ya Mapato Tanzania TRA ihakikishe taratibu za uhakiki wanapomaliza irejeshe kwa wakati tax refund.Katika sherehe hizo, kiongozi huyo wa nchi alitumia muda mwingi kuelezea mafanikio ya serikali yake ya awamu ya tano kwa kipindi chote alichokuwa madarakani kwa madai kuwa huu ni mwaka wa uchaguzi ni vema mabalozi wakafahamu mafanikio ya serikali yake.Pamoja na kuwashukuru mabalozi kwa kusaidia kufanikisha mafanikio ya serikali yake, Rais Magufuli alitaja mafanikio hayo ni pamoja na kuudumisha muungano, kukuwa kwa uchumi kwa wastani wa asilimia 7 kwa mwaka katika kipindi chote alichkuwa madarakani.Mfumuko wa bei kwa wastani umekuwa chini ya asilimia tano kwa kipindi cha miaka yote minne na akiba ya fedha za kigeni imeimarika kutoka Dola za Marekani bilioni 4.23 mwaka 2015 na kufikia Dola za Marekani bilioni 5.579 sasa inayotosha kwa miezi sita,alisema.Alisema makusanyo yameongezeka kutoka Sh bilioni 850 kwa mwezi mwaka 2015 wakati anaingia madarakani na kufikia Sh trilioni 1.5 na kusisitiza Desemba mwaka jana tumekusanya Sh bilioni 1.9.Alisema seriklai imevutia uwekezaji kutoka nje wa dola za Marekani bilioni 13 sawa na Sh trilioni 30 na kutaja viwanda vilivyojengwa kwa miaka minne ni 4,877.Mauzo ya madini nje ya nchini yameongezeka kutoka ya thamani ya Dola za Marekani bilioni 1.469 20172018 hadi Dola za Marekani bilioni 1.743 mwaka 20182019 huku watalii wanaokuja nchini wakiongezeka kutokamilioni 1.1 mwaka 2015 hadi kufikia milioni 1.5 mwaka juzi na kuingiza nchini Dola za Marekani bilioni 2.448 mwaka juzi kutoka Dola za Marekani 1.9 mwaka 2015.Katika mafanikio hayo, mwaka huu Uwanja wa Ndege wa Kimataifa wa Msalato utaanza kujengwa mkoani Dodoma.Akizungumzia mafanikio ya mpango wa elimu bure aliouanzisha tangu alipoingia madarakani umewezesha kuongeza udahili wa wanafunzi ambapo serikali imeshatumia Sh trilioni moja kufanikisha.Katika kulinda amani kwenye nchi zenye vurugu, alisema wanajeshi wa Tanzania 2,297 wapo kwenye nchi za Jamhuri ya Kidemokrasia ya Congo DRC, Jamhuri ya Afrika ya Kati, Sudan Kusini, Lebanon.  <topic>: KITAIFA 